เจ็บท้องด้านขวาเวลาเดินก็เจ็บขยับตัวไปมาก็เจ็บจะลุกจะนั่งก็ลำบาก อาการแบบนี้เกิดจากอะไรค่ะ!
สวัสดีค่ะ อาการเจ็บท้องด้านขวา แบ่งตามตำแหน่งออกได้เป็น1. ปวดบริเวณด้านขวาบน สาเหตุ ได้แก่- ตับอักเสบ ท่อน้ำดีอักเสบ นิ่วในถุงน้ำดี ถุงน้ำดีอักเสบ แต่มักจะมีอาการตัวเหลือง ตาเหลืองร่วมด้วย และอาจมีไข้ร่วมด้วย- การอักเสบของลำไส้ส่วนที่อยู่บริเวณช่องท้องขวาด้านบน มักมีอาการถ่ายอุจจาระเหลว คลื่นไส้ อาเจียนร่วมด้วย2. เป็นบริเวณด้านขวาล่าง สาเหตุ ได้แก่- ไส้ติ่งอักเสบ อาการปวดจะรุนแรงขึ้นเรื่อยๆ และมีไข้ร่วมด้วย และอาจมีคลื่นไส้ อาเจียน ท้องอืด เป็นต้น- ลำไส้ส่วนที่อยู่ช่องท้องด้านขวาล่างอักเสบ- ปีกมดลูกด้านขวาอักเสบ- ท้องนอกมดลูกด้านขวาย โดยจะมีเลือดออกจากช่องคลอดร่วมด้วย- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวานอกจากนี้ อาจเกิดจากการมีกล้ามเนื้อผนังหน้าท้องอักเสบ จากการใช้งานมากไป เช่น ยกของหนัก ออกกำลังกายในท่าซิท-อัพมากไป เป็นต้น ซึ่งจะทำให้เกิดอาการปวดที่สัมพันธ์กับท่าทางหากอาการปวดไม่รุนแรง แนะนำให้สังเกตอาการไปก่อน แต่หากอาการปวดท้องรุนแรงขึ้นเรื่อยๆ หรือมีอาการต่างๆ เช่น มีไข้ มีเลือดไหลจากช่องคลอด ถ่ายอุจจาระเหลวปริมาณมาก อาเจียนหลายครั้ง ตัวเหลือง ตาเหลือง ควรรีบไปพบแพทย์ค่ะ